**הפועל תל אביב** הוא אחד ממועדוני הכדורגל בישראל בעלי ההישגים הבולטים ביותר בקרב קבוצות הכדורגל הישראליות במפעלים הבין-לאומיים, והוא המועדון הראשון להתחרות בזירה הבין-לאומית בגביע אסיה לקבוצות הקבוצה זכתה בליגת האלופות האסייתית (1967), ובסגנות בליגת האלופות האסייתית (1970). במפעלים האירופיים, הגיעה הפועל תל אביב להישג שיא של קבוצה ישראלית בגביע אופ"א - העפלה לשלב רבע הגמר ב-2002. הקבוצה היא בין שלוש הקבוצות הישראליות היחידות שהגיעו לשלב הבתים של ליגת האלופות.

הקבוצה הופיעה שש פעמים בשלבי הבתים של מפעלי גביעי אירופה: הליגה האירופית - שלוש פעמים (2010, 2012, 2013), גביע אופ"א - (2007, 2008) וליגת האלופות - (2011)
בנוסף, הקבוצה הצליחה לעבור את שלבי הבתים פעמיים כשהגיעה אל שלב 32 האחרונות של גביע אופ"א בעונת 2007/2006 והליגה האירופית בעונת 2009/2010.

הקבוצה השיגה ניצחונות על מועדונים מפוארים ובהם, פארמה, פריס סן ז'רמן, מילאן, צ'לסי ובנפיקה, ומשחקים אלה נבחרו לרשימת ההופעות המכובדות ביותר של קבוצות הכדורגל הישראליות במפעלים האירופיים.

היסטוריה
--------

### העידן האסיאתי

לאחר זכייתה באליפות ישראל בעונת 1966/1965 זומנה הפועל כנציגת ישראל למפעל החדש שהוקם באותה עונה - גביע אסיה לקבוצות, למפעל נרשמו שמונה קבוצות, אך אלופות איראן והודו, פרשו והפועל תל אביב העפילה אוטומטית לגמר, שבו פגשה את סלנגור המלזית. המשחק תוכנן להיערך בשיטת בית-חוץ, אך ראש ממשלת מלזיה סירב להעניק אשרות כניסה לישראלים, ולכן נערך משחק גמר אחד בבנגקוק בתאילנד. המשחק שוחק בחוקים מיוחדים: 80 דקות, עם חילוף אחד לכל קבוצה, המלזים עלו ליתרון בדקה ה-55, אך חיים נוריאלי השווה בדקה ה-75 ובדקה ה-80 כבש יעקב רחמינוביץ' בבעיטת עונשין וקבע 1–2 והעניק את הגביע להפועל תל אביב.

שתי עונות לאחר מכן הפועל זכתה שוב באליפות ישראל, ושבה לגביע אסיה כנציגת ישראל. המפעל שהתקיים בטהראן, חולק לשני בתים. הפועל שובצה בבית 2 אותו סיימה ראשונה עם 6 נקודות לאחר ניצחונות, 5-0 על המשטרה התאילנדית, 1-3 על מערב בנגל ההודית ועל מאדאן האינדונזית. בשלב חצי הגמר קיבלה הפועל ניצחון טכני על אלופת לבנון שפרשה. בגמר פגשה הפועל תל אביב את אלופת איראן - טאג' טהראן, לעיני 40,000 צופים באווירה מתוחה באיראן, הפועל הפסידה 1–2 על אף שהובילה 0–1 משער של יחזקאל חזום.

### שנות השמונים

בשנות השמונים חזרה הפועל להיות קבוצת צמרת וזכתה ב-3 אליפויות. החל מסוף שנות השבעים נשלחו קבוצות ישראליות למפעלי האינטרטוטו על מנת לנסות לשלב את נציגות ישראל בעתיד במפעלים האירופאים, הפועל ערכה את הבכורה שלה במפעל בעונת 1982/1981 לאחר שסיימה כסגנית בעונה הקודמת והוגרלה לבית עם מכבי נתניה, ריד ופצ' ליאז'', הקבוצה הפסידה ארבע פעמים ופעמיים סיימה בתוצאות תיקו: 1-1 מול ליאז' ומול מכבי נתניה.

עונה לאחר מכן נרשמה הפועל שוב למפעל, והוגרלה בבית עם הפועל כפר סבא, אדמירה ווקר האוסטריה, ונורשפין השוודיה, הפועל השיגה ניצחונות ביתיים מול כל היריבות ונוסף על כך ניצחון חוץ בכפר סבא לצד שני הפסדים וסיימה את הבית במקום השני. לאחר הפסקה קצרה, הפועל שבה לאינטרטוטו לאחר זכייתה באליפות הדרמטית בעונת 1986/1985, הפועל הוגרלה עם מכבי חיפה, לינגבי בולדקלאב הדנית וגראצר האוסטריה, הפועל סיימה בשתי תוצאות תיקו 2-2 עם מכבי חיפה וניצחה בגראץ 2–3, לצד שלושה הפסדים.

### שנות התשעים

בעונת 1995/1996, לאחר תקופה ארוכה, סיימה הפועל במקום הרביעי בליגת העל, והופיעה לראשונה בסיבוב המוקדמות של גביע אופ"א מול קבוצת זימברו קישנב המולדבית, במשחק הראשון שנערך במולדבה הפסידה הפועל 0–2. בגומלין שנערך באצטדיון בלומפילד המשחק הסתיים בתוצאה 0-0 והפועל הודחה.

בעונת 1995/1996 סיימה הפועל במקום החמישי בליגה, ונשלחה למפעל האינטרטוטו בעונה שלאחריה (1996/1997), הפועל שהייתה קבוצת תחתית באותה עונה הפסידה את כל משחקיה במפעל נגד רן, סגסטה הקרואטית, לוצרן ואורגריט השוודית.

עונה זאת (1996/1997) הייתה מפנה עבור הפועל: ההסתדרות שהחזיקה בקבוצה מכרה את הקבוצה כחלק מתהליך הבראה, אל קבוצת משקיעים חדשה: בראשות משה תאומים, מוטי אורנשטיין, סמי סגול (בעליה של קבוצת כתר) ורפי עגיב, בסיום עונה זאת מונה דרור קשטן למאמן הקבוצה והקבוצה נשארה בליגה.

כבר בעונה לאחר מכן הפועל תל אביב חזרה לצמרת וסיימה במקום השני, מה שנתן לה את הזכות לשוב לאירופה בעונת 1998/1999, אל סיבוב המוקדמות הראשון של גביע אופ"א מול קבוצת פינפה הלסינקי הפינית.

הפועל ניצחה 1–3 משערים של סבסטיאן סימורטיץ' בפנדל (דקה 30), אסי טובי (53) והשער הזכור במיוחד של שלום תקווה שהקפיץ ברחבה בדקה ה-64, הגומלין בפינלנד הסתיים בתוצאה זהה 1–3 מצמד של תקווה ומשער של אסי טובי.

בסיבוב המוקדמות השני הפועל תל אביב פגשה את סטרומגודסט הדנית, המשחק הראשון שהתקיים באצטדיון בלומפילד הסתיים בניצחון 0–1 להפועל תל אביב משער של אסי טובי, משחק הגומלין בדנמרק הסתיים בהפסד - 1:0 והקבוצות הלכו לדו-קרב פנדלים בסופו הפסידה הפועל 4:2 והודחה מן המפעל.
למרות ההדחה, עונה זאת 1998/1999 הייתה עונה חיובית עבור הפועל שסיימה בצורת של 11 שנים ללא תואר עם זכייתה בגביע המדינה לאחר ניצחון בפנדלים על בית"ר ירושלים מה שזיכה אותה בכרטיס לגביע אופ"א גם בעונה שלאחר מכן.

את עונת 1999/2000 פתחה הפועל תל אביב עם דרור קשטן כמאמן, והופעתו הראשונה הייתה בסיבוב המוקדמות הראשון של גביע אופ"א בירבאן מול פ.צ ירבאן הארמנית שנחשבה לנחותה מהפועל, הפועל אכן עמדה בציפיות וניצחה 0–2 מצמד שערים של רונן חרזי במשחק הבכורה שלו בקבוצה, אך במשחק זה נפצע אייל בן עמי והחמיץ את רוב משחקי העונה, במשחק הגומלין באצטדיון בלומפילד ניצחה הפועל גם - 1:2.

בסיבוב השני קיבלה הפועל הגרלה קשה בדמות סלטיק הסקוטית, שעוררה עניין רב בארץ בשל אחד מכוכביה אז - אייל ברקוביץ' הישראלי, שישב על הספסל בשני המשחקים. המשחק הראשון התקיים בסלטיק פארק והפועל הפסידה 2:0 מצמד שערים של הנריק לארסון, בגומלין שוב הפסידה הפועל 1:0 משער של לארסון והודחה מן המפעל.

### העשור הראשון של המאה ה-21

שנות האלפיים נפתחו עם הופעה היסטורית במוקדמות ליגת האלופות, לאחר הזכייה בדאבל השלישי בתולדות הקבוצה בעונת 1999/2000.

את עונת 2000/2001 פתחה הפועל במוקדמות המפעל כשהיא צריכה לעבור שני סיבובים על מנת להעפיל לשלב הבתים של ליגת האלופות, הפועל הוגרלה מול שטורם גראץ האוסטרית. המשחק הראשון שהתקיים באוסטריה הסתיים בצורה רעה מאוד עבור הפועל שהפסידה 3:0 לאחר משחק רע שכלל הרחקה של אסי דומב בפתיחת המחצית השנייה. אל הגומלין שנערך בבלומפילד הגיעה הפועל במצב רוח ירוד ואף על פי ששיחקה טוב, הפסידה גם בגומלין 1:2, לאחר שפיני בלילי כבש בדקה ה-80 וקבע שוויון זמני. הפועל הודחה מהמפעל ולא שבה למוקדמות ליגת האלופות למשך עשור.

#### המסע המופלא

על אף שהודחה ממפעל ליגת האלופות, המשיכה הפועל לשחק במפעל גביע אופ"א, מסע אירופי זה שנמשך עד לשיאים חדשים שלא הגיעה קבוצה ישראלית מעולם, מכונה בתקשורת ואצל האוהדים "המסע המופלא" של הפועל תל אביב באירופה. במהלך השלבים בגביע הדיחה הפועל תל אביב קבוצות בעלות פרופיל גבוהה כדוגמת פארמה, צ'לסי, לוקומוטיב מוסקבה, ונעצרה רק לאחר הפסד למילאן האיטלקית, וגם זאת לאחר שניצחה אותה בראשון שבין שני המשחקים שביניהן, אף על פי שנאלצה לוותר על הביתיות באותו משחק. הפועל החלה את דרכה כשניצחה את אררט ירוואן בסיבוב המוקדמות הראשון אחרי ניצחון 0-5 בסיכום שני המשחקים. לאחר מכן ניצחה את קבוצת גזיאנטפספור הטורקית בסיבוב הראשון כשניצחה 0-1 בבית ועשתה תיקו 1-1 בחוץ. בסיבוב השני נפגשה הפועל מול צ'לסי העדיפה עליה באופן משמעותי, אז ניצחה הפועל באופן מפתיע 0-2 בבית ותיקו 1-1 בחוץ העלה אותה לשלב הבא. בשלב הסיבוב השלישי בגביע הגרילה הפועל את לוקומוטיב מוסקבה הרוסית, שגם אותה הצליחה הקבוצה הישראלית לעבור כשניצחה בביתה 1-2 ובחוץ 0-1. בשמינית הגמר הצליחה הפועל לנצח פעם נוספת, רק בחוץ את קבוצת פארמה האיטלקית 1-2, ולאחר שעשתה תיקו 0-0 בביתה עלתה לרבע גמר גביע אופ"א, הישג שאף קבוצה לא הגיעה מעולם ולא הצליחה לשחזר. ברבע הגמר הגרילה הקבוצה את מילאן האיטלקית שהייתה בשיאה בשנים הללו, לאחר שהודחה ממפעל ליגת האלופות. בשלב זה עשתה הפועל את הבלתי ייאמן וניצחה 0-1 בביתה, כאשר השוער שביט אלימלך זוכה לציון 10 המושלם לאחר שבמהלך המשחק הדף את כל נסיוניתיה של מילאן להבקיע שער. השוער המחליף דווקא, ניר רחמין היה שותף משמעותי יחסית במסע האירופי, כאשר רחמין החליף את אלימלך שנפצע במשחק מול גזיאנטפספור ועזר לקבוצה לעלות לשלב הבא מול קבוצת צ'לסי האנגלית. בנוסף רחמין גם פתח במשחק הגומלין של הקבוצה נגד פארמה האיטלקית שנערך באיטליה, וזאת לאחר שאלימלך צבר 3 כרטיסים צהובים, ובמשחק זה הפגין רחמין יכולת מרשימה שסייעה לקבוצה לעלות לשלב הבא. לרוע מזלה הפסידה הפועל 0-2 במשחק הגומלין שנערך בסן סירו והודחה מהמפעל, אך הגיעה להישגים משמעותיים בקנה מידה ישראלי בגביע אירופי, כאשר מדובר בהישג שיא לקבוצה ישראלית במפעלים האירופיים (הישג שיא משותף עם מכבי חיפה).

תוצאות המשחקים
--------------

| עונה | מסגרת | שלב | יריבה | בית | חוץ | סה"כ |
| --- | --- | --- | --- | --- | --- | --- |
| 1999/00 | גביע אופ"א | סיבוב ראשון | סקוטלנדסקוטלנד סלטיק | 1-0 | 2-0 | 3-0 |
| 2001/02 | גביע אופ"א | סיבוב ראשון | טורקיהטורקיה גזיאנטפספור | 0-1 | 1-1 | 1-2 |
| סיבוב שני | אנגליהאנגליה צ'לסי | 0-2 | 1-1 | 1-3 |
| סיבוב שלישי | רוסיהרוסיה לוקומוטיב מוסקבה | 1-2 | 0-1 | 1-3 |
| סיבוב רביעי | איטליהאיטליה פארמה | 0-0 | 1-2 | 1-2 |
| רבע גמר | איטליהאיטליה מילאן | 0-1 | 2-0 | 2-1 |
| 2002/03 | גביע אופ"א | סיבוב ראשון | אוסטריהאוסטריה קרנטן | 1-0 | 0-4 | 1-4 |
| סיבוב שני | אנגליהאנגליה לידס יונייטד | 4-1 | 1-0 | 5-1 |
| 2003/04 | גביע אופ"א | מוקדמות | ארמניהארמניה בננטס | 1-1 | 1-2 | 2-3 |
| סיבוב ראשון | טורקיהטורקיה גזיאנטפספור | 0-0 | 1-0 | 1-0 |
| 2006/07 | גביע אופ"א | סיבוב מוקדמות שני | סלובניהסלובניה דומז'אלה | 2-1 | 0-3 | 2-4 |
| סיבוב ראשון | אוקראינהאוקראינה צ'רנומורץ אודסה | 1-3 | 0-1 | 1-4 |
| שלב הבתים | יווןיוון פנאתינאיקוס | - | 2-0 | מקום 3/5 |
| רומניהרומניה ראפיד בוקרשט | 2-2 | - |
| צרפתצרפת פריז סן-ז'רמן | - | 2-4 |
| צ'כיהצ'כיה מלאדה בולסלאב | 1-1 | - |
| 32 האחרונות | סקוטלנדסקוטלנד גלאזגו ריינג'רס | 1-2 | 4-0 | 5-2 |
| 2007/08 | גביע אופ"א | סיבוב מוקדמות שני | בוסניה והרצגובינהבוסניה והרצגובינה שירוקי ברייג | 0-3 | 0-3 | 0-6 |
| סיבוב ראשון | שוודיהשוודיה סולנה | 0-0 | 0-1 | 0-1 |
| שלב הבתים | בלגיהבלגיה אנדרלכט | - | 2-0 | מקום 5/5 |
| אנגליהאנגליה טוטנהאם הוטספר | 2-0 | - |
| ספרדספרד חטאפה | - | 1-2 |
| דנמרקדנמרק אולבורג בולדספילקלאב | 3-1 | - |
| 2008/09 | גביע אופ"א | סיבוב מוקדמות ראשון | סן מרינוסן מרינו יובנס | 0-3 | 0-2 | 0-5 |
| סיבוב מוקדמות שני | סרביהסרביה וויבודינה נובי סאד | 0-3 | 0-0 | 0-3 |
| סיבוב ראשון | צרפתצרפת סנט אטיין | 2-1 | 2-1 | 4-2 |
| 2009/10 | הליגה האירופית | סיבוב מוקדמות שלישי | שוודיהשוודיה גטבורג | 1-1 | 1-3 | 2-4 |
| פלייאוף | צ'כיהצ'כיה טפליצה | 1-1 | 1-2 | 2-3 |
| שלב הבתים | סקוטלנדסקוטלנד סלטיק | 1-2 | 2-0 | מקום 1/4 |
| גרמניהגרמניה המבורג | 0-1 | 4-2 |
| אוסטריהאוסטריה ראפיד וינה | 1-5 | 0-3 |
| 32 האחרונות | רוסיהרוסיה רובין קאזאן | 0-0 | 3-0 | 3-0 |
| 2010/11 | ליגת האלופות | סיבוב מוקדמות שני | בוסניה והרצגובינהבוסניה והרצגובינה ז'לייזניצ'אר סרייבו | 0-5 | 0-1 | 0-6 |
| סיבוב מוקדמות שלישי | קזחסטןקזחסטן אקטובה | 1-3 | 1-0 | 2-3 |
| פלייאוף | אוסטריהאוסטריה רד בול זלצבורג | 1-1 | 2-3 | 3-4 |
| שלב הבתים | פורטוגלפורטוגל בנפיקה ליסבון | 0-3 | 2-0 | מקום 4/4 |
| צרפתצרפת אולימפיק ליון | 3-1 | 2-2 |
| גרמניהגרמניה שאלקה 04 | 0-0 | 3-1 |
| 2011/12 | הליגה האירופית | סיבוב מוקדמות שלישי | ליכטנשטייןליכטנשטיין ואדוץ | 0-4 | 2-1 | 2-5 |
| פלייאוף | ליטאליטא אקראנס פוניבז' | 0-4 | 1-0 | 1-4 |
| שלב הבתים | רומניהרומניה ראפיד בוקרשט | 1-0 | 1-3 | מקום 3/4 |
| פוליןפולין לגיה ורשה | 0-2 | 3-2 |
| הולנדהולנד פ.ס.וו. איינדהובן | 1-0 | 3-3 |
| 2012/13 | הליגה האירופית | פלייאוף | לוקסמבורגלוקסמבורג F91 דודלאנג' | 0-4 | 1-3 | 1-7 |
| שלב הבתים | ספרדספרד אתלטיקו מדריד | 3-0 | 1-0 | מקום 4/4 |
| פורטוגלפורטוגל אקדמיקה דה קוימברה | 0-2 | 1-1 |
| צ'כיהצ'כיה ויקטוריה פלזן | 2-1 | 4-0 |
| 2013/14 | הליגה האירופית | סיבוב מוקדמות שני | בולגריהבולגריה ברואה סטארה זאגורה | 2-2 | 1-4 | 3-6 |
| סיבוב מוקדמות שלישי | רומניהרומניה פאנדורי | 2-1 | 1-1 | 3-2 |
| 2014/15 | הליגה האירופית | סיבוב מוקדמות שני | קזחסטןקזחסטן אסטנה | 0-1 | 3-0 | 3-1 |

ראו גם
------

* קבוצות הכדורגל הישראליות במפעלים הבין-לאומיים

קישורים חיצוניים
----------------

* הפועל תל אביב באירופה, מתוך אתר ויקיפועל - אנציקלופדיית הפועל תל אביב
* הפועל תל אביב, באתר הרשמי של אופ"א
* הפועל תל אביב, באתר ליגת האלופות
* הפועל תל אביב, באתר הליגה האירופית

הערות שוליים
------------

1. ↑  אורי קופר, דירוג ההופעות הגדולות של ישראליות באירופה, באתר ynet, 6 במאי 2014
2. ↑  אריה ליבנת, השבוע בו הוכתרה הפועל ת"א לאלופת אסיה, באתר הארץ, 20 בדצמבר 2011
3. ↑  ‏סיפורו של מסע הפועל לאיראן ב-1970 באתר ההתאחדות לכדורגל בישראל
4. ↑  ynet, שטורם גראץ ניצחה את הפועל ת"א 0:3, באתר ynet, ‏26 ביולי 2000
5. ↑  מכבי חיפה העפילה לרבע הגמר במפעל "גביע מחזיקות הגביע" בעונת 1998/99.